laion/Wikipedia-Exotic huggingface dataset:
כריסטיאן הורנימן

כריסטיאן הורנימן (בדנית: Christian Horneman;‏ 15 באוגוסט 1765 – 7 במרץ 1844) היה צייר מיניאטורות ופסטל דני, הידוע בעיקר בזכות דיוקנאות. היה אביו של המלחין אמיל הורנימן. הורנימן נולד ב-15 באוגוסט 1765 בקופנהגן. הוא למד באקדמיה המלכותית הדנית לאמנויות יפות משנת 1780, זכה במדליית הכסף הקטנה בשנת 1785, ובמדליית הכסף הגדולה שלה בשנת 1786. בשנת 1787 יצא לאירופה להמשך לימודיו וחלפו שש עשרה שנים עד שחזר לדנמרק. הוא התמחה במיניאטורות דיוקן. הוא חווה את התפרצות המהפכה הצרפתית בפריז בשנת 1789. הוא ביקר גם באיטליה ובווינה. בברלין למד טכניקה חדשה, ככל הנראה מדניאל חודובייצקי, בה השתמש לעיתים קרובות בעבודתו המאוחרת. בשנת 1803 חזר הורנימן לדנמרק ובשנה שלאחר מכן מונה לצייר מיניאטורות המלכותי. בשנת 1805 הפך לחבר באקדמיה ובשנת 1816 קיבל תושבות חופשית בשרלוטנבורג. הוא התמנה לפרופסור בשנת 1835. בשנותיו האחרונות סבל מבריאות לקויה ומשנת 1840 קיבל פנסיה שנתית. הוא קבור בבית הקברות גרניסונס בקופנהגן. בהיותו באירופה הייתה לו ההזדמנות לצייר דיוקנאות של כמה מהדמויות המובילות בימיו, ביניהן לודוויג ואן בטהובן (1802) ויוזף היידן. הרישומים של כמה מפורסמים אחרים מצויים בספר השמור כעת בגלריה הלאומית הדנית. דיוקנו של בטהובן צויר בשנת 1803 כמיניאטורה. בטהובן אהב מאוד את התוצאה, ייתכן כי הוא נראה בה טוב מאוד בהשוואה לייצוגים מאוחרים יותר, ושלח אותה לסטפן פון ברונינג חבר ילדות שלו מבית הספר, בתקווה שיתפייס שנה איתו לאחר השלמת הדיוקן. מדיה וקבצים בנושא כריסטיאן הורנימן בוויקישיתוף כריסטיאן הורנימן, באתר Discogs (באנגלית) כריסטיאן הורנימן, באתר "Find a Grave" (באנגלית) Weilbachs Kunstnerleksikon H, www.rosekamp.dk Art Experts, Inc. appraises, authenticates and issues certificates of authenticity for portraits of Ludwig Van Beethoven, web.archive.org, ‏6 בדצמבר 2010
מוסאובלגז

מוסאובלגז (ברוסית: Мособлгаз) היא חברת מניות משותפת במחוז מוסקבה. אחת מחברות הפצת הגז הגדולות ברוסיה. החברה מחברת גז לתושבי פרברי מוסקבה, מתקנת ומתקינה ציוד, בונה בתי דוד ומשרתת יותר מ-7 מיליון תושבי האזור. מנכ"ל החברה הנוכחי הוא איגור ברנוב. בשנת 1958 הוקם משרד תעשיית הגז במחוז מוסקבה בראשות אלכסנדר גורדיוחין שהפך בהמשך לחברת הולכת הגז של המחוז. עד אמצע שנות השמונים כלכלת הגז באזור צמחה לביות אחת הגדולות בברית המועצות. בשלב זה, תוכניות אספקת הגז ברוב הערים באזור החלו לכלול לפחות שני מקורות אנרגיה מצינורות גז שונים. בשנת 1985 הושלמה בהצלחה עבודה ליצירת מתקני הגז של מחוז מוסקבה. הגז במאזן הדלק באזור הגיע ל־80% – רוב המפעלים התעשייתיים ודודי החימום הוסבו לדלק גז. עם הביקוש הגובר לדלק גז, נוצר צורך בטכנולוגיות מודרניות יותר, מודרניזציה בתחום תיעוד רגולטורי וטכני ושיטות שירות. היישום הפעיל של שיטות אלה סימן שלב משמעותי בפיתוח החברה. באותו זמן, אלכסנדר מוסינוב, הידוע ביכולתו לחשב את המצב כמה מהלכים קדימה, מונה למנהל החברה. הוא זה שהצליח לשכנע את יו"ר הוועד הפועל של מחוז מוסקבה לשמר את המבנה של חברת מוסאובלגז במהלך הקמת המנהלת הראשית לכלכלה עירונית. המנהלת כללה את המחלקות לאספקת מים, אנרגיה, שירותים ועוד. ברמה המקומית, ארגוני שעסקו בתחומים אלה עברו לשליטת הרשויות המקומיות. כך, החבר עמדה בפני גורל דומה. בהתעקשותו של מוסינוב, ניתן היה לשמור על מנגנון החברה ולהכפיף את החברה למנגנון הניהולי, כך שמשק הגז שמר על עצמאותו. בסוף שנות ה-90, יישמה החברה בהצלחה תוכנית ממשלתית חדשה לחיבור האזור לגז, שאפשרה לחסוך כספים תקציביים ולשפר את האקולוגיה של האזור. בשנת 2003, החברה פיתחה וקיבלה ליישום תוכנית לבניית צינורות גז חדשים. נעשה שימוש בצינורות פוליאתילן שאינם דורשים הגנה אלקטרוכימית, שימוש בשיטות חיבור מודרניות. כאחת הראשונות בענף, כלכלת הגז באזור החילה מערכת אספקת גז לבנייני מגורים בודדים בהתאם לתוכנית הלחץ הבינוני, המאפשרת לווסת את ערך הלחץ עבור כל צרכן ספציפי, בהתאם למכשירים המשמשים אותו. אתר האינטרנט הרשמי של מוסאובלגז מוסאובלגז, ברשת החברתית פייסבוק מוסאובלגז, ברשת החברתית אקס (טוויטר) מוסאובלגז, ברשת החברתית אינסטגרם מוסאובלגז, ברשת החברתית VK
תיאטרון דן נשיונל סצ'ין

תיאטרון דן נשיונל סצ'ין (בנורווגית: Den Nationale Scene) הוא תיאטרון בברגן. דן נשיונל סצ'ין' נפתח תחת השם תיאטרון דט נורסק בשנת 1850 ביוזמתו של הכנר אולה בול. הנריק איבסן בשנים (1851 - 1857) וביירנסטרנה ביירנסון בשנים (1857 - 1859) שמשו כמחזאי הבית והמנהלים האמנותיים של התיאטרון. ב-30 בנובמבר 1877 הוצג בו הצגת הבכורה המקומית של עמודי החברה. ב-9 בינואר 1885 הוצגה בתיאטרון הצגת הבכורה של ברווז הפרא מאת הנריק איבסן. המבנה הנוכחי עוצב בסגנון אר נובו על ידי האדריכל הנורווגי איינר אוסקר שאו ונחנך ב-19 בפברואר 1909 במחזה סאטירי "ארסמוס מונטנוס" של לודוויג הולברג בנוכחות הוקון השביעי, מלך נורווגיה והנסיכה מוד מוויילס. התיאטרון חווה תקופה מיליטריסית בין השנים 1934 - 1939, בשנת 1935 הוצג בו המחזה Vår ære og vår makt (כבודנו ועוצמתנו) של נורדאל גריג. המבנה עבר שינויים רבים וניזוק במהלך מלחמת העולם השנייה. מבנה התיאטרון שוחזר לצורתו הכמעט מקורית בשנת 2001. מאז שנת 1993 התיאטרון שייך למדינה. מדיה וקבצים בנושא תיאטרון דן נשיונל סצ'ין בוויקישיתוף אתר האינטרנט הרשמי של תיאטרון דן נשיונל סצ'ין
עוגת שוקולד ללא קמח

עוגת שוקולד ללא קמח (באנגלית Flourless chocolate cake) או עוגת מלכת מונטנגרו או טנרינה (מאיטלקית La Torta Tenerina) היא עוגת שוקולד דחוסה, העשויה מקרם שוקולד ללא קמח. לעוגת השוקולד הזו מספר גרסאות לגבי מקורה. התיעוד הראשון מגיע מהעיר פרארה באיטליה מ-1900, שם נאפתה למען אלנה, נסיכת מונטנגרו אשתו של ויטוריו אמנואלה השלישי, מלך איטליה. קיימת עוגה מסורתית נטולת קמח מהאי קפרי (טורטה קפרזה) הכוללת בתוכה קמח שקדים. לעוגה זו יש מספר מיתוסים סביב מוצאה, כולל אופה מקומי אשר שכח להוסיף קמח לבלילה, ושהיא למעשה גרסה מועתקת של עוגת שוקולד אוסטרית. עדויות נוספות מגיעות מהעם היהודי אם כי לא ניתן לתארך מתי. עוגת שוקולד נטולת קמח היא קינוח נפוץ בחג הפסח כיוון שנהוג לא להשתמש בקמח במהלך החג. כמו כן העוגה נפוצה לנמנעים מגלוטן- אם זה כתוצאה מדיאטה ללא פחמימות, או הרגישים לגלוטן. השף ז'אן-ז'ורז' וונגריכטן משתמש בעוגה זו במסעדותיו בשם "עוגת שוקולד שנפלה" או עוגת שוקולד מותך (אם כי לעיתים לעוגה זו השף מוסיף מעט מאוד קמח). העוגה מכילה ביצים, חמאה, שוקולד מריר, קקאו וסוכר. נהוג לפזר לאחר תום האפייה על העוגה אבקת סוכר או קקאו ולהגיש עם גלידת וניל. עוגת שוקולד ללא קמח ב-5 מרכיבים באתר של קרין גורן This Passover, make a flourless chocolate cake from Joan Nathan באתר Public Broadcasting Service,‏ 7 באפריל 2017 By Florence Fabricant, Flourless Chocolate Cake Finds an Ancestor in Italy, ניו יורק טיימס, 2.12.2016 Adeena Sussman, Flourless Chocolate Cake
ג'אפט טנגנגה

ג'אפט מנזאמבי טנגנגה (באנגלית: Japhet Tanganga; נולד ב-31 במרץ 1999 בלונדון שבאנגליה) הוא כדורגלן אנגלי המשחק בעמדת הבלם בקבוצת מילוול. טנגנגה גדל במחלקת הנוער של טוטנהאם הוטספר מהפרמייר ליג. ב-11 בינואר 2020 ערך את הופעת הבכורה שלו בקבוצה הבוגרת של המועדון, בהפסד 1-0 לליברפול במסגרת המחזור ה-22 בליגה לעונת 2019/2020. ב-10 במרץ ערך טנגנגה את הופעת הבכורה שלו בליגת האלופות, בהפסד 3-0 לר.ב. לייפציג במסגרת שלב שמינית הגמר לעונת 2019/2020. בשתי עונותיו הראשונות בקבוצה הבוגרת של המועדון ערך טנגנגה 12 הופעות ליגה. ב-1 בספטמבר 2023 הושאל לעונה אחת לאאוגסבורג, אך לא שותף בשום משחק. ב-18 בינואר 2024 הושאל למילוול. ב-10 ביולי 2024, חתם במילוול כשחקן חופשי. טנגנגה היה חלק מסגל נבחרת אנגליה עד גיל 21 בטורניר אליפות אירופה עד גיל 21 בשנת 2021, וערך שתי הופעות בטורניר. מדיה וקבצים בנושא ג'אפט טנגנגה בוויקישיתוף ג'אפט טנגנגה, ברשת החברתית אינסטגרם ג'אפט טנגנגה, באתר Transfermarkt ג'אפט טנגנגה, באתר Soccerway ג'אפט טנגנגה, באתר BDFutbol ג'אפט טנגנגה, באתר WorldFootball.net ג'אפט טנגנגה, באתר FootballDatabase.eu ג'אפט טנגנגה, באתר ESPN Millwall Football Club confirmed the signing of Japhet Tanganga on Wednesday 10th July. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'אפט טנגנגה".
הבורגרים של בוב: הסרט

הבורגרים של בוב: הסרט (באנגלית: The Bob's Burgers Movie) הוא סרט הנפשה קומי מוזיקלי אמריקאי, שמבוסס על הסדרה "ההמבורגרים של בוב" מאת לורן בוצ'ארד, אשר יצא ב-27 במאי 2022 בהפצת אולפני המאה ה-20 לאחר מספר דחיות עקב מגפת הקורונה. הסרט יצא לאקרנים בישראל ב-2 ביוני 2022 על ידי חברת א.ד. מטלון, המפיצה את סרטי אולפני המאה ה-20 בארץ. כמו כן, הסרט נוסף לשירות הסטרימינג דיסני+ ב-13 ביולי באותה שנה. ה. ג'ון בנג'מין – בוב בלצ'ר דן מינץ – טינה בלצ'ר ג'ון רוברטס – לינדה בלצ'ר קריסטן שאל – לואיז בלצ'ר יוג'ין מירמן – ג'ין בלצ'ר עזיז אנסרי - דריל ג'ני סלייט - תמי הסרט היה צפוי לצאת לאקרנים ב-17 ביולי 2020, אולם לאחר שגיאה הוחלט לדחות את הוצאת הסרט. בעקבות דחיות של סרטים רבים עקב מגפת הקורונה, הסרט נדחה ל-9 באפריל 2021. ב-22 בינואר 2021 הקרנת הסרט נדחתה למועד לא ידוע. בוצ'ארד ציין כי הסרט עדיין בהפקה ולא ייצא לאור עד שהקהל יחזור אל בתי הקולנוע. ב-10 בספטמבר 2021, הכריז בוצ'ארד על תאריך עליית הסרט לאקרנים - 27 במאי 2022. זהו הסרט המונפש המסורתי הראשון שייצא לאקרנים מחברת וולט דיסני לאחר "פו הדוב" משנת 2011. אתר האינטרנט הרשמי של הבורגרים של בוב: הסרט "הבורגרים של בוב: הסרט", במסד הנתונים הקולנועיים IMDb (באנגלית) "הבורגרים של בוב: הסרט", באתר AllMovie (באנגלית) "הבורגרים של בוב: הסרט", באתר Rotten Tomatoes (באנגלית) "הבורגרים של בוב: הסרט", באתר Box Office Mojo (באנגלית) "הבורגרים של בוב: הסרט", באתר Metacritic (באנגלית) "הבורגרים של בוב: הסרט", באתר Hulu סרטים (באנגלית) "הבורגרים של בוב: הסרט", במסד הנתונים הקולנועיים KinoPoisk (ברוסית) Treese, Tyler (10 בספטמבר 2021). "The Bob's Burgers Movie Gets 2022 Release Date, New Poster". נבדק ב-10 בספטמבר 2021. {{cite web}}: (עזרה) מנדז, אורן (11 בינואר 2022). "ההמבורגרים של בוב מגיע לקולנוע בסרט באורך מלא". נבדק ב-20 במאי 2022. {{cite web}}: (עזרה) "Disney Pulls 'Bob's Burgers' Feature Off Release Schedule, Delays 'Nimona' And 'Ron's Gone Wrong' (UPDATED)". Cartoon Brew. 17 בנובמבר 2019. נבדק ב-7 במרץ 2020. {{cite web}}: (עזרה) Whitten, Sarah (2020-04-03). "Disney sets new dates for 'Mulan,' 'Black Widow,' 'Jungle Cruise' and more". CNBC (באנגלית). נבדק ב-2020-04-03. "Bob's Burgers Movie, The King's Man Get Disney Film Delays". IGN. 22 בינואר 2021. נבדק ב-22 בינואר 2021. {{cite web}}: (עזרה) "'Bob's Burgers' Movie Update: Creator Loren Bouchard Explains Release Date Delay". 19 ביוני 2021. {{cite web}}: (עזרה) @DisneyTVANews
עונת 2008/2009 בליגת העל ההולנדית

עונת 2008/2009 הייתה העונה ה-53 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה א.ז. אלקמאר באליפות הליגה. פולנדם ודה חראפסחאפ ירדו לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו דן האג ופולנדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משלוש משחקים כנגד הקבוצות שהעפילו מטורניר הפלייאוף בליגת המשנה. הקבוצה שסיימה במקום ה-1 העפילה לשלב הבתים של ליגת האלופות. הקבוצה שסיימה במקום ה-2 העפילה לשלב המוקדמות השלישי בליגת האלופות. הקבוצה שסיימה במקום ה-3 ומחזיקת הגביע העפילו לסיבוב הפלייאוף של הליגה האירופית. הקבוצה שסיימה במקום ה-4 העפילה לשלב המוקדמות השלישי של הליגה האירופית. הקבוצות שסיימו במקומות 6–9 התמודדו על כרטיס בודד לשלב המוקדמות השני של הליגה האירופית. הירנפיין זכתה בגביע והעפילה לסיבוב הפלייאוף בליגה האירופית אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-3 משחקים. רודה ניצחה בפנדלים
אמיר ודמני

אמיר (ברוך) ודמני (נולד בו' באדר א' תשל"ג, 8 בפברואר 1973) הוא קצין בצה"ל בדרגת תת־אלוף המשמש מפקד הצוות לטיפול באזרחים החטופים והנעדרים באכ"א. קודם לכן שימש במגוון תפקידים בתחומי משאבי האנוש ותכנון כוח האדם, ובהם קצין שלישות חטיבת הצנחנים, ראש ענף תכנון כוח אדם סדיר בחטיבת התכנון ומנהל כוח האדם, רמ"ח סדיר בחטיבת כוח האדם וראש חטיבת תכנון ומנהל כח האדם באגף כוח האדם. ודמני נולד בתל אביב. גדל והתחנך בישיבת בני עקיבא ברעננה ובישיבת הר עציון באלון שבות. התגייס לצה"ל באוגוסט 1992 ושובץ לגדוד השריון עז. בשנת 1993 החל קורס קציני מטה בסיסי, ועם השלמתו מונה לשליש גדוד הצנחנים אפעה. בשנים 1996–1997 שימש עוזר קצין שלישות חטיבת הצנחנים. לאחר מכן הועלה לדרגת רב־סרן ושימש קצין שלישות עוצבת הצנחנים במילואים חוד החנית. בשנת 1999 מונה לקצין שלישות חטיבת הצנחנים. בשנת 2004 החל לכהן בתפקיד ראש לשכת ראש אגף משאבי האנוש, אלוף אלעזר שטרן. בשנת 2007 הועלה לדרגת סגן-אלוף ומונה לקצין שלישות עוצבת הגליל. בשנת 2010 חזר לאגף כוח האדם בתפקיד ראש ענף תכנון כוח אדם סדיר (עתכ"ס) בחטיבת תכנון ומנהל כח האדם (חתומכ"א). בשנת 2014 הועלה לדרגת אלוף-משנה והחל לכהן בתפקיד קצין שלישות פיקוד המרכז. בשנת 2017 מונה לראש מחלקת סדיר בזרוע היבשה. ביולי 2019 הועלה לדרגת תת-אלוף ושימש ראש חטיבת התכנון ומִנהל כוח האדם באגף כוח האדם. ביוני 2023 סיים את כהונתו בתפקיד. באוקטובר 2023 עם תחילת מלחמת חרבות ברזל, החל לשמש ודמני כמפקד הצוות לטיפול באזרחים החטופים והנעדרים באכ״א. ודמני הוא בוגר המרכז הבינתחומי הרצליה במשפטים ובממשל, ומוסמך בביטחון לאומי מאוניברסיטת חיפה. כמו כן, הוא בוגר המכללה לביטחון לאומי. אימו היא ד"ר רבקה ודמני-שאומן, סגנית יו"ר המועצה להשכלה גבוהה. דודו הוא סגן-אלוף ספי שאומן, מפקד גדוד שריון שנהרג מאש צה"ל במלחמת לבנון הראשונה. דודו (מצד אביו) הוא איש העסקים ובכיר השב"כ לשעבר יקי ודמני. ודמני נשוי למָיה ואב לשלושה. מתגורר בחיפה. מדיה וקבצים בנושא אמיר ודמני בוויקישיתוף אהרן רבינוביץ, במרפסת של בית הרב מוכרע עתיד מינהלת החרדים בצה"ל, באתר הארץ, 6 במרץ 2023 רשימת המינויים החדשים בצה"ל, באתר צה"ל, 23 ביולי 2018 הצהרת דובר צה"ל - 12.10, סרטון באתר יוטיוב יעקב ודמני, הקשר הרב דורי של יעקב (יקי) ודמני, באתר הקשר הרב דורי
זיטו לובומבו

זיטו אנדרה סבסטיאו לובמבו (בפורטוגזית: Zito André Sebastião Luvumbo; נולד ב-9 במרץ 2002 בלואנדה שבאנגולה) הוא כדורגלן אנגולי המשחק בעמדת קשר הכנף בקבוצת קומו מהסרייה ב', בהשאלה מקליארי, ובנבחרת אנגולה. לובומבו נולד בלואנדה שבאנגולה, והחל את הקריירה שלו בפרימיירו דה אגוסטו המקומית. בחודש פברואר 2019 נבחן במנצ'סטר יונייטד מהפרמייר ליג. ב-23 בספטמבר 2020 חתם לובומבו על חוזה לחמש עונות בקליארי מהסרייה א', ולקראת עונת 2021/2022 הושאל הושאל לקומו מהסרייה ב'. ב-6 בספטמבר 2019 ערך לובומבו את הופעת הבכורה שלו בנבחרת אנגולה, בניצחון 1-0 על נבחרת גמביה במסגרת הסיבוב הראשון של מוקדמות מונדיאל 2022 באפריקה. נכלל בסגל נבחרת אנגולה לטורניר גביע אפריקה לאומות 2023 בשנת 2024. מדיה וקבצים בנושא זיטו לובומבו בוויקישיתוף זיטו לובומבו, באתר Transfermarkt זיטו לובומבו, באתר Soccerway זיטו לובומבו, באתר National Football Teams זיטו לובומבו, באתר FootballDatabase.eu Angola call-up under-17 star Zito Luvumba באתר BBC, ‏ 30 באוגוסט 2019 (באנגלית) Luvumbo è del Cagliari באתר הרשמי של קליארי, 23 בספטמבר 2020 (באיטלקית) זמן לאפריקה: את מי יחמיצו מילסון ושואו?, באתר ערוץ הספורט, 17 בדצמבר 2023
Last Hurrah

"Last Hurrah" (בעברית: "הֵידָד אחרון") הוא שיר שהוקלט על ידי הזמרת-יוצרת האמריקאית ביבי רקסה. השיר יצא לאור ב-15 בפברואר 2019, על ידי חברת התקליטים וורנר רקורדס, כסינגל שלא מתוך אלבום. השיר עקב לצאת שני הלהיטים של רקסה, "I'm a Mess" (‏2018) ו-"Say My Name" (‏2019), שיצאו בסמוך לצאתו. השיר הגיע למקום ה-98 במצעד הבילבורד הוט 100. רקסה חשפה את עטיפת הסינגל ותאריך היציאה שלו ברשתות החברתיות ב-7 בפברואר 2019, לאחר שפרסמה פוסטים עם המילה "LH" (קיצור של שם השיר) במשך תקופה מסוימת. עטיפת הסינגל מציגה את רקסה, בתמונת תקריב ובאור אדום, כשלראשה כתר עשוי קוצים. היא ביצעה אותו ב-Live with Kelly and Ryan ב-25 בפברואר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-185 מיליון השמעות. מייק ואס מ-Idolator כינה את השיר כ"קליט" והוסיף ש"כל מי שיש לו רצף או כישרון להרס עצמי ויכול לקבל החלטות רעות, ירגיש כל מילה בשיר". מידע על הסינגל "Last Hurrah" באתר מיוזיק בריינז מידע על היצירה "Last Hurrah" באתר Discogs מילות השיר "Last Hurrah" באתר Genius סרטון השיר "Last Hurrah" באתר יוטיוב ביבי רקסה, לורן כריסטי, ניק לונג, אנדרו ולס Bebe Rexha – Last Hurrah, נבדק ב-2021-09-11 "Bebe Rexha on Twitter: "2.15..."", טוויטר Bebe Rexha, Billboard Bebe Rexha Unveils New Single 'Last Hurrah': Listen, Billboard (באנגלית) Andrew Wendowski, Bebe Rexha Performs “Last Hurrah” on Live With Kelly And Ryan from Oscars Stage, Music Mayhem Magazine, ‏2019-02-25 (באנגלית אמריקאית) Last Hurrah, נבדק ב-2021-09-11 Bebe Rexha Gives Into Temptation On The Instantly Catchy “Last Hurrah”, idolator, ‏2019-02-15 Gold & Platinum, RIAA (באנגלית אמריקאית) CERTIFICADOS – Pro-Música Brasil, pro-musicabr.org.br Trofeoversikt - IFPI - Gull og Platina (ב־) "Last Hurrah - Single by Bebe Rexha". United States: iTunes Store. נבדק ב-2 בספטמבר 2019. {{cite web}}: (עזרה) "Last Hurrah (Acoustic) - Single by Bebe Rexha". United States: iTunes Store. נבדק ב-2 בספטמבר 2019. {{cite web}}: (עזרה) "Last Hurrah (David Guetta Remix) - Single by Bebe Rexha". United States: iTunes Store. נבדק ב-2 בספטמבר 2019. {{cite web}}: (עזרה)
באלרופ

באלרופ (בדנית: Ballerup) היא עיירה דנית בת 40 אלף תושבים, הנמצאת פרברי מקופנהגן. היא קשורה עם העיר הגדולה ברכבת פרוורים. העיירה ידועה עוד מתקופת הוויקינגים. בתחילת המאה ה-13 העיירה גדלה ובאותה תקופה נבנתה הכנסייה הראשונה. בעיירה נבנה ולודרום מהגדולים בסקנדינביה אשר אירח מספר אליפות העולם. בשנת 1962 בעיירה נבנה בית חרושת ומטה של חברת השוקולד "אנטון ברג". מדיה וקבצים בנושא באלרופ בוויקישיתוף אתר האינטרנט הרשמי של באלרופ (בדנית) ערך זה הוא קצרמר בנושא גאוגרפיה של דנמרק ובנושא יישובים באירופה. אתם מוזמנים לתרום לוויקיפדיה ולהרחיב אותו.
מבצרי הגבעות בראג'סטאן

מבצרי הגבעות בראג'סטאן (בהינדי: राजस्थान के पहाड़ी दुर्ग) הם שישה מבצרים, מתוך מעל ל-150 מבצרים על הגבעות והשטח ההררי של ראג'סטאן בצפון-מערב הודו, שהוכרזו ב-2013 אתר מורשת עולמית של אונסק"ו. "מבצרי הגבעות בראג'סטאן" הוצעו לאונסק"ו כמועמדות לאתר מורשת עולמית סדרתי הכולל חמישה מבצרים ראג'פוטיים ברכס אראוולי (אנ') שנבנו ושופרו בין המאה ה-5 למאה ה-18 על ידי כמה מלכים ראג'פוטיים בממלכות שונות. אונסק"ו הגדיל את האתר לשישה מבצרים. הם כוללים את: מבצר צ'יטורגר מבצר קומבלגר מבצר רנתמבור מבצר גאגרון מבצר אמבר מבצר ג'איסלמר בחלק ממבצרים אלו יש חומה הגנתית באורך של עד 20 קילומטרים, עדיין שורדים בהם מרכזים עירוניים ועדיין בשימוש בהם מתקנים לאגירת מים. סדרת המבצרים הייתה אמורה להיבחר כאתר מורשת עולמית של אונסק"ו כדי להדגיש את התרבות והאדריכלות של מבצרי ראג'פוטים על ראשי הגבעות. מדינת ראג'סטאן הציגה סקירה כללית של התהליך לבחירת הרכיבים לסדרת מבצרי הגבעות והקריטריונים שנבחרו. הקריטריונים שנקבעו בתהליך הבחירה הותאמו לארבעת הפרמטרים הבאים: המבצרים מותאמים לגאוגרפיה של הגבעות, הביצורים היו מרכזי כוח, הם כללו שטחים קדושים, והמבצר תוכנן יחד עם הקמה של יישובים עירוניים. הראג'פוטים הקפידו לדבוק בטקסטים אדריכליים שקטלגו טיפוסים שונים של ביצורים על סמך הגאוגרפיה שלהם. התיעודים הספרותיים המוקדמים ביותר הבדילו בין ארבעה סוגי מבצרים; מבצרים על ראש גבעה, מבצרי מים, מבצרי יער ומבצרי מדבר. סדרה זו של אתרי מורשת עולמית נוצרה אך ורק למבצרי הגבעות של ראג'סטאן. החלטה זו החריגה מבצרים רבים על בסיס טיפוס המבצר, כגון מבצר ג'ונגאר (אנ') שהוא מבצר קרקע. יתר על כן, מבצרים שלא נועדו להתיישבות עירונית לא נכללו. מבצר מהראנגר, אף על פי שהיא ממוקם בראש גבעה, הוא מבצר מבוצר עבור חצר המלוכה שלא כלל יישוב עירוני לאזרחים. רשימה ראשונית של מבצרים של ראג'סטאן נוצרה על בסיס כל המבצרים שתועדו על ידי הסקר הארכאולוגי של הודו. מתוך מאות הביצורים נבחנו לעומק 54 מבצרים, שכן הם חלקו מאפיינים אינטגרליים של האדריכלות הצבאית של הראג'פוטים. מדינת ראג'סטאן הסבירה כיצד מתוך רשימה ראשונית זה נבחרה קבוצה קטנה יותר המורכבת מ-24 מהמצודות המשמעותיות ביותר של ראג'סטאן, אשר כולן חלקו היבטים מרכזיים של ביצורי הראג'פוטים. מספר זה צומצם במהרה ל-13. מרשימה זו נבחרו בתחילה חמישה מבצרים, כולם ממוקמים ברכס אראוואלי, והיו שייכים לחמולות שונות. המבצר השישי, ג'איסלמר, נוסף מאוחר יותר לסדרה. מבט על מבצר אמבר מעבר לכביש מבצר ג'איסלמר מקדש ג'ייני בתוך מבצר ג'איסלמר כניסת גנש פול, מבצר אמבר שיש מאהל, מבצר אמבר מבצר אמבר מבצר קומבלגר מבצר ג'איסלמר צילום אוויר של מבצר קומבלגר מקדש ג'ייני במבצר קומבלגר מבצר רנתמבור מקדש ג'ייני במבצר רנתמבור מבצר גאגרון מבצר צ'יטורגר קירטי סטמב במבצר צ'יטורגר קירטי סטמב במבצר צ'יטורגר ויג'אי סטמב במבצר צ'יטורגר מדיה וקבצים בנושא מבצרי הגבעות בראג'סטאן בוויקישיתוף The Hill Forts of Rajasthan Kohli, M.S. (2004), Mountains of India: Tourism, Adventure, Pilgrimage, Indus Publishing, pp. 29–, ISBN 978-81-7387-135-1 UNESCO Hill Forts of Rajasthan, UNESCO website
Harder (שיר של ג'קס ג'ונס וביבי רקסה)

"Harder" הוא סינגל של המפיק המוזיקלי והדי ג'יי הבריטי, ג'קס ג'ונס, בשיתוף פעולה עם הזמרת-יוצרת האמריקאית, ביבי רקסה. השיר שיצא, על ידי פולידור רקורדס, ב-12 ביולי 2019, נמצא במיני-אלבום הבכורה של ג'ונס, Snacks‏. זהו הסינגל התשיעי מתוך המיני-אלבום וזאת, בנוסף לכך שהוא נכלל גם ב-Snacks (Supersize). הווידאו קליפ של השיר יצא לאור ב-31 ביולי 2019. השיר נשלח לרדיו להיטים עכשוויים ב-13 באוגוסט 2019. השיר נכתב על ידי ג'קס ג'ונס, קמיל פרסל, סטיב מק וביבי רקסה והופק על ידי ג'קס ג'ונס וסטיב מק גם כן. ג'ונס שיתף קטע מהשיר ב-9 ביולי 2019, ושאל את המעריצים שלו מי הם חושבים שהוא שר עליו. למחרת, בפוסט שפרסם ברשתות החברתיות, הודיע ג'ונס כי הזמרת-יוצרת האמריקאית ביבי רקסה תשתתף בשיר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-185 מיליון השמעות. ג'ייסון ליפשוטז מבילבורד כינה את "Harder" כ"יצירת דאנס-פופ" והוסיף שמדובר ב"קרן שמש מהירה, שממשיכה לסלול לרקסה את הדרך הבטוחה". מידע על הסינגל "Harder" באתר מיוזיק בריינז סרטון השיר "Harder" באתר יוטיוב ג'קס ג'ונס, קמיל פרסל, סטיב מק, ביבי רקסה "NEW MUSIC COMING FRIDAY @BebeRexha #harder! 💪 can't wait for you guys to hear!!" Snacks, נבדק ב-2021-09-11 Snacks (Supersize), נבדק ב-2021-09-11 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2019-07-29 Jax Jones & Bebe Rexha – Harder, נבדק ב-2021-09-11 Bebe Rexha Lends Her Voice To Jax Jones’ “Harder”, idolator, ‏2019-07-31 Harder (with Bebe Rexha), נבדק ב-2021-09-11 First Stream: New Music From Ed Sheeran, Billie Eilish & Justin Bieber, Lil Nas X & More, Billboard (באנגלית) 2020 Accreds.pdf, Dropbox (באנגלית) BPI "Snacks by Jax Jones on Apple Music". iTunes Store. נבדק ב-18 ביולי 2019. {{cite web}}: (עזרה) Harder (KC Lights Remix) - Single by Jax Jones & Bebe Rexha (באנגלית בריטית), נבדק ב-2021-09-11 "Top 40/M Future Releases – Mainstream Hit Songs Being Released and Their Release Dates". All Access. אורכב מ-המקור ב-29 ביולי 2019. נבדק ב-29 ביולי 2019. {{cite web}}: (עזרה)
נבחרת דרום אפריקה בכדורגל

נבחרת דרום אפריקה בכדורגל, הידועה בכינויה "Bafana Bafana", היא נבחרת הכדורגל הלאומית של דרום אפריקה. מנוהלת על ידי התאחדות הכדורגל של דרום אפריקה. הדירוג הנוכחי של נבחרת דרום אפריקה ברשימת הדירוג של פיפ"א, הוא המקום ה-59 בעולם, נכון ל-19 בספטמבר 2024; הניקוד הוא 1,415.07 – ירידה של 2 נקודות לעומת ניקוד קודם. דירוג השיא 16 נמדד לראשונה באוגוסט 1996, והדירוג הנמוך ביותר 109 נמדד לראשונה באוגוסט 1993. הנבחרת הלאומית הושעתה לראשונה מפיפ"א בשנת 1962, בעקבות משטר האפרטהייד שהונהג על ידי ממשלת דרום אפריקה. הנבחרת הוחזרה לפיפ"א כעבור שנה, אך לאחר שראשי התאחדות הכדורגל בדרום אפריקה בחרה לשלוח למוקדמות מונדיאל 1966 נבחרת של שחקנים לבנים בלבד, ולשלוח למוקדמות מונדיאל 1970 נבחרת של שחורים בלבד, הושעתה הנבחרת שנית בשנת 1974. בשנת 1976, עם פרוץ המהומות בסווטו, הנבחרת הוצאה רשמית מפיפ"א. בשנת 1991, עם סיום משטר האפרטהייד בדרום אפריקה, הוחזרה הקבוצה רשמית לפיפ"א, ושיחקה את משחקה הראשון מזה זמן רב, ב-7 ביולי 1992, נגד קמרון, משחק שאותו ניצחה בתוצאה 0:1. לאחר שובה של דרום אפריקה לפיפ"א, העפילה הנבחרת לשני מונדיאלים, 1998 ו-2002, אך בשניהם לא התקדמה מעבר לשלב הבתים. כמו כן, זכתה הנבחרת בשנת 1996 בגביע אפריקה לאומות. בשנת 2010 ארחה דרום אפריקה את מונדיאל 2010, המונדיאל הראשון שנערך באפריקה. היא הוגרלה לבית א' ביחד עם אורוגוואי, מקסיקו וצרפת. דרום אפריקה סיימה בתיקו 1 - 1 במשחק מול מקסיקו, שהיה גם משחק הפתיחה של המונדיאל. לאחר מכן נוצחה על ידי אורוגוואי בתוצאה 0 - 3, ובמחזור השלישי והאחרון של שלב הבתים ניצחה את צרפת 2 - 1, שגרם להדחת צרפת, שסיימה במקום השני במונדיאל 2006. למרות זאת סיימה דרום אפריקה במקום השלישי בבית, והייתה לנבחרת המארחת הראשונה בתולדות המונדיאלים שלא עוברת את השלב הראשון. משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה נכון ל-2 ביולי 2024. שחקנים מודגשים הם שחקנים שעדיין פעילים בנבחרת. שון ברטלט דוקטור קומאלו בני מקארתי לוקאס ראדבה קווינטון פורצ'ן אארון מוקואנה בנדיקט וילאקאזי פיטר מסיללה טמבינקוסי פאנטיני ביוואן פרנסמן מדיה וקבצים בנושא נבחרת דרום אפריקה בכדורגל בוויקישיתוף אתר האינטרנט הרשמי של נבחרת דרום אפריקה בכדורגל האתר הרשמי של הנבחרת רועי שושן, כמה טוב בבית: דרא"פ הרוויחה מאירוח המונדיאל, באתר nrg‏, 11 במאי 2010 דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל